el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el az el es en en el en el en el el el el el el el el el el el zh el ja el ja el ja el ja el ja el ja el fr el fr el ja el ru el ja el ja el ja el ru el nb el el el en el el el el el en el en
Το μέρος που θα φιλοξενήσει τους Ολυμπιακούς Αγώνες του 2020, έχει δεκάδες τίτλους πρωτοκαθεδρίας. Στην πρώτη γνωριμία μεταξύ δύο ανθρώπων δεν υπάρχει άμεση σωματική επαφή, ούτε χειραψία. Η διασκέδασή των Ιαπώνων συνοψίζεται στο εξής τρίπτυχο: κόμικς, καραόκε και βιντεοπαιχνίδια!
Το Τόκιο συνδέεται με ιλιγγιώδη στατιστικά στοιχεία. Διεκδικεί δεκάδες τίτλους πρωτοκαθεδρίας και κατέχει πολλά παγκόσμια ρεκόρ. Σερφάροντας σταχυολογήσαμε κάποιες βασικές πληροφορίες για την πόλη που τις επόμενες ημέρες, θα έχει στραμμένα πάνω της τα φώτα ολόκληρης της υφηλίου. Ιδιαίτερα διαφωτιστικές ήταν και οι τοποθετήσεις Ελλήνων που ζουν στο Τόκιο. Πρόκειται για τη μεγαλύτερη σε πληθυσμό πόλη του κόσμου. Περίπου 37 εκατομμύρια κάτοικοι μένουν στη μητροπολιτική περιοχή, από τους οποίους τα 13 εκατομμύρια στο κεντρικό δημοτικό διαμέρισμα. Στα παραπάνω προσθέστε και τον τίτλο της πιο πυκνοκατοικημένης πόλης του κόσμου.
Στο κέντρο της πόλης θα συναντήσετε το δεύτερο υψηλότερο κτίριο στον κόσμο, το διάσημο, ύψους 634 μ., Tokyo Skytree, αλλά και τον πιο πολυσύχναστο σταθμό μετρό στον κόσμο. Ο ημερήσιος μέσος όρος επιβατών στον σταθμό Σιντζούκου αγγίζει τα 3,5 εκατομμύρια. Η ιαπωνική πρωτεύουσα διαθέτει επίσης το τέταρτο αεροδρόμιο με τη μεγαλύτερη επιβατική κίνηση παγκοσμίως αλλά και τη μεγαλύτερη ψαραγορά του κόσμου, ονόματι Τσουκίτζι, ενώ της έχει απονεμηθεί ο τίτλος της γαστριμαργικής πρωτεύουσας του κόσμου, καθώς διαθέτει συνολικά τα περισσότερα βραβευμένα εστιατόρια με αστέρια Michelin.
Όσον αφορά το κόστος ζωής, υπολογίζει πως τα 2.000 δολάρια (περίπου 1.700 ευρώ) παρέχουν μια άνετη καθημερινότητα στο Τόκιο, ενώ επισημαίνει πως το πιο εξωφρενικό σχετίζεται με τις τιμές των φρούτων και των λαχανικών, αφού το ένα μήλο κοστίζει 1 ευρώ. Και η σχέση με τον δυτικό πολιτισμό; «Κρατούν αποστάσεις και το αισθάνεσαι. Στην πρώτη γνωριμία μεταξύ δύο ανθρώπων δεν υπάρχει άμεση σωματική επαφή. Ούτε χειραψία. Αντιθέτως, πρέπει να σταθείς σε μια απόσταση, κάνοντας μια ελαφριά έως μεγαλύτερη υπόκλιση, ανάλογα με τον βαθμό ευγένειας που θέλεις να δείξεις στον άνθρωπο που γνωρίζεις. Η ευγένεια, σε βαθμό συχνά υπερβολικό, αποτελεί το σήμα κατατεθέν της συμπεριφοράς των Ιαπώνων» λέει, ο Γιώργος. Οι Ιάπωνες δεν μιλούν αγγλικά γιατί είναι εκπαιδευμένοι στην τελειότητα. Αν δεν είναι βέβαιοι για κάτι, επιλέγουν να μη μιλήσουν. Σε σέβονται, όμως, θέλουν να σε βοηθήσουν κι ας μην μπορούν συνήθως να συνεννοηθούν στα αγγλικά.
Το ταξίδι στο Τόκιο είναι ένα ταξίδι στο μέλλον και η επίσκεψη μοιάζει με συμμετοχή σε ένα τεράστιο video game. Παρότι έτη φωτός μπροστά στην τεχνολογία και στο βιοτικό επίπεδο, η ιαπωνική κοινωνία είναι στη βάση της μια συντηρητική, πατριαρχική κοινωνία. Από την άλλη, οι Ιάπωνες μεθούν πολύ πιο εύκολα και γι’ αυτό ευθύνεται ένα συγκεκριμένο γονίδιο που καταλύει γρηγορότερα την απορρόφηση του αλκοόλ. Τα επίπεδα καθαριότητας στην Ιαπωνία συνοψίζονται στην εξής απλή διαπίστωση: Η πιο καθαρή δημόσια τουαλέτα στην Ελλάδα είναι ίδια με την πιο βρόμικη στο Τόκιο. Η καθαριότητα αποτελεί όχι στοίχημα ή υποχρέωση αλλά ιδεολογία. Είναι απαγορευτικό να μπεις σε γιαπωνέζικο σπίτι χωρίς να βγάλεις τα παπούτσια σου, ενώ τον ίδιο κανόνα ακολουθούν και πολλά εστιατόρια καθώς και όλοι οι βουδιστικοί ναοί και χώροι λατρείας. Οι Ιάπωνες είναι ο πιο στιλάτος λαός του κόσμου.
Η μοναξιά στη μεγαλύτερη μητρόπολη του κόσμου με τους 37 εκατομμύρια κατοίκους δεν παλεύεται. Το βλέπεις στα πρόσωπά τους, στον τρόπο με τον οποίο είναι παντού απόλυτα προσηλωμένοι στα smartphones τους (τα οποία φυσικά «πιάνουν» στο μετρό). Οι Ιάπωνες είναι στρατιώτες και καταναλώνουν πολύ επειδή δουλεύουν πολύ. Το χαμόγελό τους και την ευγένειά τους πάντως δεν τα χάνουν ποτέ. Όπου κι αν βρεθείς, θα ακούς συνεχώς «Irasshaimase» που ακούγεται σαν μασέ-μασέ, κάτι σαν το καλωσορίσατε. Όσο κι αν έχεις στο μυαλό σου συνδεδεμένους τους Ιάπωνες με προχωρημένη εικόνα, η ουσία πίσω από την εικόνα είναι κάπως διαφορετική και το καταλαβαίνεις από μικροπράγματα: Τις πρωινές ώρες αιχμής, οι πιο πολυσύχναστες γραμμές του μετρό διαθέτουν βαγόνι αποκλειστικά για γυναίκες, ώστε να μην χρειάζεται να έρχονται σε επαφή με συγκεκριμένα σημεία της ανδρικής ανατομίας που αναπόφευκτα θα τις ακουμπούν μέσα στο απόλυτο στριμωξίδι! Τα τατουάζ είναι μάλλον κατάπτυστα, συνδεδεμένα στο θυμικό τους με την γιακούζα, την ιαπωνική μαφία και τα «παραβατικά» στοιχεία εν γένει, κι έτσι τα συναντάς σπάνια, ενώ σε μέρη όπως τα onsen (ιαματικές πηγές) ή τα sento (υπερσύγχρονα σπα) προειδοποιούν ότι «όσοι φέρουν τατουάζ μπορεί να μην γίνουν δεκτοί».
Η διασκέδασή των Ιαπώνων συνοψίζεται στο εξής τρίπτυχο: κόμικς, καραόκε και βιντεοπαιχνίδια! Για κάποιον ανεξήγητο λόγο περνούν τέλεια και βρίσκουν πολύ αστείο το καραόκε, ενώ τα arcades είναι κυριολεκτικά ο δικός τους τζόγος. Ξοδεύουν πολλά χρήματα σε μηχανήματα με φιγούρες ηρώων manga ή σε τεράστια game shops με εκατοντάδες διαφορετικά arcades και αυτή η παράδοση κρατά δεκαετίες και δεν λέει να ξεφουσκώσει.
Το πιο απολαυστικό κομμάτι της Ιαπωνίας είναι το φαγητό! Στο Τόκιο τρως σαν να μην υπάρχει αύριο. Εννοείται πως η ιαπωνική κουζίνα είναι μία από τις κορυφαίες του κόσμου και είναι τόσα πολλά αυτά που πρέπει να δοκιμάσεις εκεί. Το αυθεντικό ιαπωνικό σούσι διαφέρει αρκετά από το εξευρωπαϊσμένο ή αμερικανοποιημένο που συνηθίζουμε στην Κύπρο και θα το βρεις σε τεράστια ποικιλία γεύσεων, τιμών και ποιότητας -από το γρήγορο, street, τύπου McDonald’s, μέχρι εκείνο που σερβίρουν στα πανάκριβα εστιατόρια με αστέρι Michelin (σημειωτέον, το Τόκιο έχει στο σύνολο περισσότερα εστιατόρια με Michelin σε σχέση με Λονδίνο, Παρίσι και Νέα Υόρκη μαζί!).
Οι εποχές είναι πολύ διακριτές, με δικά τους χρώματα και αρώματα η καθεμιά. Όσοι την επισκέπτονται θέλουν να επιστρέψουν και να ξύσουν λίγο παραπάνω το δέρμα αυτής της χώρας με τα καλά κρυμμένα μυστικά. Είναι δελεαστικό το βιοτικό επίπεδο, η ασφάλεια, η έλλειψη εγκληματικότητας, η καθαριότητα, οι πολυκατοικίες με τα μικρά θεματικά μπαράκια ανά όροφο, το ότι μπορείς να κάνεις βόλτα στα τεράστια πάρκα το βράδυ χωρίς να φοβάσαι, το ότι έξω από την οποιαδήποτε οικοδομή ή μπροστά από το παραμικρό χαντάκι στον δρόμο υπάρχουν φύλακες που ρυθμίζουν ευγενικοί και χαμογελαστοί την κυκλοφορία στο παρακείμενο πεζοδρόμιο (!) χρησιμοποιώντας φωτόσπαθα και σου δείχνουν πού να προχωρήσεις για να μην σκοντάψεις, είναι ερεθιστικό να ταξιδεύεις με «bullet train» και ταχύτητες άνω των 300 χλμ/ώρα κάνοντας αποστάσεις της μίας ώρας σε 15 λεπτά. Είναι πανέμορφη πόλη το Τόκιο, αλλά χαοτική με τις τεράστιες ιδεολογικές και πολιτισμικές αποκλίσεις σε σχέση με την Ευρώπη.
Πηγές: tovima, lifo, Μonocle
Αφεντικό της πόλης και… στο +4 η τρομερή Άρσεναλ (vid)
Απόλλων: Πλάνο με ερωτηματικά από τον Καταλά
ΑΕΚ: Η υπεροπλία στην επίθεση και το επικρατέστερο πλάνο
Ανόρθωση: O Mίλανιτς ξέρει τον δρόμο και ετοιμάζει πλάνο απόδρασης
Ομόνοια: Γρίφος η ενδεκάδα
Αφεντικό της πόλης και… στο +4 η τρομερή Άρσεναλ (vid)
Απόλλων: Πλάνο με ερωτηματικά από τον Καταλά
Με 23 παίκτες και μοναδικό απών τον Κώτσιρα στην Τούμπα ο Παναθηναϊκός
ΑΕΚ: Η υπεροπλία στην επίθεση και το επικρατέστερο πλάνο
Ανακοίνωσε Τσίφτσι και Εμπεσίλιο
Ανόρθωση: O Mίλανιτς ξέρει τον δρόμο και ετοιμάζει πλάνο απόδρασης
Ομόνοια: Γρίφος η ενδεκάδα
Λοκατέλι: Αρνήθηκε τη Μάντσεστερ Γιουνάιτεντ το καλοκαίρι
«Βαριά» ποινή στον ακτιβιστή που δέθηκε στο δοκάρι στο Έβερτον – Νιούκαστλ
Ο γιος του Νεστορίδη για τα εγκαίνια του OPAP Arena: «Θα το θυμάμαι μέχρι να πεθάνω»
Μουντιάλ 2022: Πρωτοβουλία υπεράσπισης των δικαιωμάτων των γυναικών στο Ιράν καλεί τη FIFA να αποβάλει τη χώρα απ’ τη διοργάνωση